Reacția lui Cîțu după ce BNR a redus rata dobânzii de politică monetară la cel mai mic nivel din istoria României.
Premierul Florin Cîţu a salutat decizia BNR de a reduce rata dobânzii de politică monetară de la 1,5% la 1,25%. Acesta este cel mai redus nivel din istoria României.
"Prin această decizie, Banca Centrală confirmă scăderea inflaţiei pe termen mediu şi lung. În acelaşi timp, această decizie reprezintă dovada că politica fiscală în România nu mai este un factor destabilizator în economie", a spus premierul într-un mesaj postat pe pagina proprie de Facebook. În 2020 de inflaţia a fost de 2,06%, sub estimările BNR. Decizia BNR de a reduce dobânda de politică monetară s-a bazat şi pe hotârea premierului de a îngheţa salariile celor 1,24 milioane de bugetari pentru a nu dezechilibra şi mai mult Finanţele Publice ale României.